open-index/open-wikipedia-markdown huggingface dataset:
ไมโครโฟน

thumb|ไมโครโฟน
**ไมโครโฟน** () หรือที่เรียกกันย่อ ๆ ว่า ไมค์ (Mic.) คืออุปกรณ์รับเสียงแล้วแปลงเป็นสัญญาณไฟฟ้า เพื่อประมวลผลในเครื่องขยายเสียง หรืออุปกรณ์ผสมเสียงอื่น ๆ ไมโครโฟนประกอบด้วยขดลวดและแม่เหล็กเป็นหลัก เมื่อเสียงกระทบตัวรับในไมโครโฟน จะทำให้ขดลวดสั่นสะเทือนตัดกับสนามแม่เหล็ก จึงทำให้เกิดสัญญาณไฟฟ้า ซึ่งเป็นหลักการทำงานตรงข้ามกับลำโพง โดยทั่วไปไมโครโฟนใช้รับเสียงพูดหรือเสียงร้องเพลง

## ชนิดของไมโครโฟน
ชนิดของไมโครโฟน แบ่งตามหลักการทางไฟฟ้า ได้ 2 ประเภท ได้แก่

#แบบไดนามิก ทำงานโดยการสั่นสะเทือนของขดลวด ที่อยู่รอบแกนแม่เหล็ก ทำให้เกิดกระแสไฟฟ้า อาศัยหลักการเหนี่ยวนำไฟฟ้า
#แบบคอนเดนเซอร์ ปล่อยกระแสไฟฟ้าสายตรง ไหลไปยังตัวไมค์ ซึ่งมีแผ่นโลหะบาง ๆ ตรวจจับการสั่นสะเทือนของอากาศ แล้วเปิด-ปิดทางเดินของวงจรไฟฟ้า

## อ้างอิง

## แหล่งข้อมูลอื่น

* Info, Pictures and Soundbytes from vintage microphones
* Searchable database of specs and component info from 600+ microphones
* Microphone construction and basic placement advice 
* History of the Microphone 

หมวดหมู่:เครื่องเสียง
หมวดหมู่:เสียง
บัมป์บัมป์!

"**บัมป์บัมป์!**" () เป็นซิงเกิลภาษาญี่ปุ่นลำดับที่ 28 ของโบอาในรูปแบบแม็กซีซิงเกิล  วางจำหน่ายในวันที่ 28 ตุลาคม พ.ศ. 2552  โดยเพลง "BUMP BUMP! feat.VERBAL(m-flo)" ได้ร่วมร้องกับ VERBAL วง m-flo

เพลง "BUMP BUMP! feat.VERBAL(m-flo)" เป็นเพลงประกอบรายการ "MUSIC FIGHTER" ทางช่องนิปปอนทีวี  และเป็นเพลงประกอบโฆษณา music.jp

## รายชื่อเพลง
# BUMP BUMP! feat.VERBAL(m-flo)
# IZM feat.VERBAL(m-flo)
# BUMP BUMP! feat.VERBAL(m-flo) Instrumental
# IZM feat.VERBAL(m-flo) Instrumental
## มิวสิกวิดีโอ
# BUMP BUMP! feat.VERBAL(m-flo) Music Video
# BUMP BUMP! feat.VERBAL(m-flo) Music Video　～DANCE EDIT～
## การแสดงสด
* 25 ตุลาคม พ.ศ. 2552 - Melodix! - "BUMP BUMP! feat.VERBAL(m-flo)"
* 27 ตุลาคม พ.ศ. 2552 - Ongakudan - "BUMP BUMP! feat.VERBAL(m-flo)"
* 30 ตุลาคม พ.ศ. 2552 - MUSIC STATION - "BUMP BUMP! feat.VERBAL(m-flo)"
* 31 ตุลาคม พ.ศ. 2552 - MUSIC FIGHTER - "BUMP BUMP! feat.VERBAL(m-flo)"
* 31 ตุลาคม พ.ศ. 2552 - MUSIC JAPAN - "BUMP BUMP! feat.VERBAL(m-flo)"
## ชาร์ต
;ออริกอนชาร์ต (ในญี่ปุ่น)

## แหล่งข้อมูลอื่น
* ข้อมูลซิงเกิล BUMP! BUMP! feat.VERBAL(m-flo) 

หมวดหมู่:ซิงเกิลในปี พ.ศ. 2552
หมวดหมู่:เพลงของโบอา
สะพานสามหอ

**สะพานสามหอ** เป็นสะพานรถไฟ 1 ใน 3 แห่งที่สร้างขึ้นเพื่อให้รถไฟข้ามหุบเขาระหว่างจังหวัดลำปาง กับจังหวัดลำพูน อยู่ในเส้นทางรถไฟสายเหนือ ระหว่างสถานีรถไฟแม่ตานน้อย และสถานีรถไฟขุนตาน บริเวณกิโลเมตรที่ 677.903 เหตุที่เรียกว่า "สะพานสามหอ" เนื่องจากสะพานตั้งอยู่บนหอสูง 3 หอ แต่ปัจจุบันมีการเสริมหอเพื่อรองรับน้ำหนักเพิ่มขึ้นเป็น 4 หอแล้ว

## ตัวสะพาน

สะพานสามหอ เป็นสะพานทางตรง มีความลาดชัน 25 ใน 1,000 ตัวสะพานทำด้วยเหล็ก ขนาด 30.00 + 60.00 + 30.00 + 22.00 เมตร สะพานเหล็กช่วง 30.00 + 60.00 + 30.00 เมตร เป็นสะพานแบบโครงยีน (Cantiliver type deck truss) ตั้งอยู่บนเสาหอเหล็ก ตัวโครงสะพานยื่นออกไปสองข้าง ด้านริมฝั่งมีตอม่อคอนกรีตรองรับไว้ และมีน้ำหนักถ่วงมิให้ปลายอีกข้างหนึ่งกระดกเมื่อมีรถไฟวิ่งผ่าน ที่ระหว่างปลายโครงยื่นช่วงกลางมีสะพานสั้น ยาว 9.20 เมตร วางพาดอยู่ ส่วนสะพานช่วง 22.00 เมตรสุดท้ายเป็นแบบ Simple deck truss สะพานนี้มีเสาหอเหล็กรวม 3 เสาตั้งรองรับอยู่ สร้างเมื่อปี พ.ศ. 2458 พร้อมกันกับสะพานสามหอ (ยังใช้งานอยู่) และสะพานห้าหอ (เลิกใช้งานไปแล้วเมื่อปี พ.ศ. 2510)

## การบูรณะสะพานในปี พ.ศ. 2510

สะพานสามหอ ได้ใช้งานมานานกว่า 50 ปี และต่อมาน้ำหนักกดเพลาของรถจักรก็เพิ่มขึ้น ซึ่งแต่เดิมออกแบบให้รับน้ำหนักกดเพลาเพียง 10.5 ตันต่อหน่วยต่อเพลา แต่พอเมื่อได้เพิ่มน้ำหนักเพลาเป็น 15 ตันต่อหน่วยต่อเพลา จึงมีการพิจารณาตรวจสอบสะพานทั้ง 3 แห่ง (สะพานสองหอ สะพานสามหอ สะพานห้าหอ) ปรากฏว่าอยู่ในสภาพที่ไม่น่าจะปลอดภัยนัก ตัวสะพานเหล็กมีอาการล้าตัวและอ่อนตัว การพิจารณาเกี่ยวกับสะพานสูงทั้ง 3 แห่งนี้ ได้ถูกหยิบยกขึ้นมาพิจารณาตั้งแต่ปี พ.ศ. 2496 ได้มีการพิจารณากันหลายครั้งและนำวิธีการต่างๆ มาเปรียบเทียบเพื่อให้การปรับปรุงสะพานทั้ง 3 แห่งเป็นไปโดยความเหมาะสมและประหยัด โดยการช่วยเหลือจากการรถไฟแห่งชาติญี่ปุ่น เมื่อได้หยิบยกวิธีการต่าง ๆ มาพิจารณาทั้งข้อดีและข้อเสียแล้ว จึงได้ตกลงเลือกสร้างและปรับปรุงสะพานทั้ง 3 แห่ง ในปี พ.ศ. 2508 และแล้วเสร็จในปี พ.ศ. 2510

**สะพานสามหอ** ตัวเหล็กโคงสะพานทั่วไปอยู่ในสภาพดี จุดอ่อนแออยู่ที่ปลายโครงเหล็กยื่น ที่ช่องกลางมีอาการอ่อนตัวมาก จึงได้พิจารณาเพื่อเสริมกำลังความแข็งแกร่งของสะพานนี้ โดยวิธีตั้งเสาหอเหล็กขึ้นใหม่ที่กึ่งกลางสะพาน ขึ้นไปรับปลายโครงการสะพานยื่นที่ช่องกลางทำการเสริมตัวโครงสะพานเหล็กโดยเพิ่มเนื้อที่หน้าตัดให้มีความแข็งแรงขึ้น ค่าบูรณะปรับปรุงเสริมกำลังความแข็งแรงของสะพานสองหอ และสะพานสามหอ รวมเป็นเงิน 6,290,000 บาท

## สถานที่ใกล้เคียง

* สถานีรถไฟแม่ตานน้อย
* สถานีรถไฟขุนตาน
* สะพานคอมโพสิต
* สะพานสองหอ
* อุโมงค์ขุนตาน

## อ้างอิง

สามหอ
สามหอ
หมวดหมู่:สิ่งก่อสร้างในอำเภอห้างฉัตร
ดาวแคระน้ำตาลเล็ก

[thumb|ภาพเปรียบเทียบขนาดระหว่าง [ดวงอาทิตย์ ดาวแคระน้ำตาลเล็กอายุน้อย และดาวพฤหัสบดี ยิ่งดาวแคระน้ำตาลเล็กมีอายุมากขึ้น อุณหภูมิของมันจะต่ำลงและหดตัวเล็กลง]]

**ดาวแคระน้ำตาลเล็ก** () คือวัตถุทางดาราศาสตร์ที่มีมวลขนาดเดียวกับดาวเคราะห์ โดยที่มวลนั้นต่ำกว่าขีดจำกัดมวลต่ำสุดของดาวแคระน้ำตาล (คือประมาณ 13 เท่าของมวลดาวพฤหัสบดี) สิ่งที่แตกต่างจากดาวแคระน้ำตาลก็คือ มันไม่มีมวลมากพอจะสร้างปฏิกิริยานิวเคลียร์ฟิวชั่นเพื่อหลอมดิวเทอเรียมได้ ดาวแคระน้ำตาลเล็กมีกำเนิดในลักษณะเดียวกับดาวฤกษ์ คือจากการแตกสลายของกลุ่มเมฆในอวกาศ ไม่ได้เกิดจากการรวมตัวหรือการพอกพูนมวลจากแผ่นจานฝุ่นระหว่างดวงดาว ทว่าการแยกแยะระหว่างดาวแคระน้ำตาลเล็กกับดาวเคราะห์ยังไม่อาจระบุได้อย่างชัดเจน แม้ในหมู่นักดาราศาสตร์ก็ยังแบ่งเป็นสองพวกว่าควรพิจารณากระบวนการก่อตัวของดาวเคราะห์เป็นส่วนหนึ่งในการจัดประเภทด้วยหรือไม่

## ดาวที่สงสัยว่าจะเป็นดาวแคระน้ำตาลเล็ก
* 2M1207b
* SCR 1845-6357 B
* Cha 110913-773444
* OTS 44

## ดูเพิ่ม
* Planetar
* ดาวเคราะห์ยักษ์
* ดาวแคระแดง
* ดาวแคระน้ำตาล

## อ้างอิง

หมวดหมู่:ประเภทของดาวเคราะห์
หมวดหมู่:ประเภทของดาวฤกษ์
สะพานคอมโพสิต

[thumb|รถจักรไอน้ำญี่ปุ่น[เจเอ็นอาร์ คลาสดีเอ็กซ์ 50|มิกาโด ดีเอ็กซ์ 50 ขณะกำลังข้ามสะพานห้าหอ จังหวัดลำปาง]]

**สะพานคอมโพสิต** เป็นสะพานสำหรับรถไฟ 1 ใน 3 แห่งที่ถูกสร้างขึ้นเพื่อเชื่อมทางรถไฟข้ามหุบเขาบนเส้นทางรถไฟสายเหนือ ระหว่างสถานีรถไฟแม่ตานน้อย อำเภอห้างฉัตร จังหวัดลำปาง กับสถานีรถไฟขุนตาน อำเภอแม่ทา จังหวัดลำพูน บริเวณหลักกิโลเมตรที่ 676.754 เป็นสะพานคอมโพสิตแห่งแรกของการรถไฟแห่งประเทศไทย

สะพานคอมโพสิต ไม่ได้ถูกสร้างขึ้นมาพร้อมกับเส้นทางรถไฟสายนี้ แต่เป็นสะพานที่ถูกสร้างขึ้นเพื่อทดแทน**สะพานห้าหอ** ที่สร้างขึ้นใช้งานตั้งแต่ปี พ.ศ. 2458 ซึ่งมีสภาพไม่สมบูรณ์ ไม่มั่นคงไม่ปลอดภัย และไม่มีความคุ้มค่าที่จะบูรณะซ่อมแซม ผู้เชี่ยวชาญจากการรถไฟแห่งชาติญี่ปุ่น ได้ให้คำแนะนำว่าควรสร้างสะพานขึ้นใหม่ใกล้เคียงกับสะพานเดิม การรถไฟแห่งประเทศไทย จึงสร้างเป็นสะพานคอมโพสิต (Composite Girder) โดยมีช่วงสะพาน 5 ช่วง ความยาวแต่ละช่วงยาว 15 30 30 30 15 เมตรตามลำดับ รวมความยาวทั้งสิ้น 120.00 เมตร ตอม่อสะพานเป็นคอนกรีตเสริมเหล็กภายในกลวง คานสะพานเป็นเหล็ก ตัวสะพานเป็นกระบะคอนกรีต สร้างแล้วเสร็จเมื่อวันที่ 20 สิงหาคม พ.ศ. 2510 และเปิดใช้งานเมื่อวันที่ 12 ธันวาคม พ.ศ. 2510 โดยใช้งบประมาณทั้งสิ้น 6,782,000 บาท

## อ้างอิง

คอมโพสิต
คอมโพสิต
หมวดหมู่:สิ่งก่อสร้างในอำเภอห้างฉัตร
ตำบลแม่เจดีย์ใหม่

**ตำบลแม่เจดีย์ใหม่** ตั้งอยู่ในเขตการปกครองของ อำเภอเวียงป่าเป้า จังหวัดเชียงราย

## อาณาเขตตำบล
* ทิศเหนือ ติดกับ ตำบลแม่เจดีย์ อำเภอเวียงป่าเป้า จังหวัดเชียงราย
* ทิศใต้ ติดกับ ต.ป่าเมี่ยง อำเภอดอยสะเก็ด จังหวัดเชียงใหม่
* ทิศตะวันออก ติดกับ ต.วังใต้ อำเภอวังเหนือ จังหวัดลำปาง
* ทิศตะวันตก ติดกับ ตำบลป่าเมี่ยง อำเภอดอยสะเก็ด จังหวัดเชียงใหม่

## การปกครองส่วนภูมิภาค
ตำบลแม่เจดีย์ใหม่ ประกอบไปด้วย 14 หมู่บ้าน ได้แก่ 
* หมู่ 1 บ้านโฮ่ง 
* หมู่ 2 บ้านร้อง 
* หมู่ 3 บ้านแม่เจดีย์ 
* หมู่ 4 บ้านปางอ่าย 
* หมู่ 5 บ้านจำบอน 
* หมู่ 6 บ้านโป่งน้ำร้อน 
* หมู่ 7 บ้านขุนลาว 
* หมู่ 8 บ้านเมืองน้อย 
* หมู่ 9 บ้านบวกขอน 
* หมู่ 10 บ้านห้วยม่วง 
* หมู่ 11 บ้านห้วยชมภู 
* หมู่ 12 บ้านห้วยคุณพระ 
* หมู่ 13 บ้านห้วยโป่งผาลาด
* หมู่ 14 บ้านโป่งป่าตอง

## จำนวนประชากรของตำบล
จำนวนประชากรในเขต อบต. 9,694 คน และจำนวนหลังคาเรือน 3,086 หลังคาเรือน

## ข้อมูลอาชีพของตำบล
* **อาชีพหลัก** ทำนา ทำสวน
* **อาชีพเสริม** รับจ้าง หัตถกรรมพื้นบ้าน

## ดูเพิ่ม
* อุทยานแห่งชาติขุนแจ
* น้ำตกแม่โถ อุทยานแห่งชาติขุนแจ

## แหล่งข้อมูลอื่น
* เว็บไซต์หลัก 
* วัดพระธาตุแม่เจดีย์ 
* น้ำพุร้อนแม่ขะจาน 

แม่เจดีย์ใหม่
หมวดหมู่:อำเภอเวียงป่าเป้า
มวลดาวพฤหัสบดี

[thumb|300px|right|ขนาดเปรียบเทียบพคร่าน้
โดยประมาณระหว่าง ดาวพฤหัสบดี ดาวแคระน้ำตาล [Gliese 229B และ Teide 1]]

**มวลดาวพฤหัสบดี** (; MJ หรือ MJUP) คือหน่วยวัดมวลโดยมีค่าเท่ากับมวลรวมทั้งหมดของดาวพฤหัสบดี คือ 1.8986×1027 กิโลกรัม หรือ 317.83 เท่าของมวลโลก (1 มวลโลกเท่ากับ 0.00315 มวลดาวพฤหัสบดี) เราใช้มวลดาวพฤหัสบดีในการบรรยายถึงมวลของดาวแก๊สยักษ์ เช่น ดาวเคราะห์รอบนอกของระบบสุริยะ และดาวเคราะห์นอกระบบ รวมถึงใช้บรรยายถึงมวลของดาวแคระน้ำตาลด้วย

ดาวเคราะห์นอกระบบที่มีมวลมาก ๆ มักถูกเอ่ยถึงในหน่วยของมวลดาวพฤหัสบดี เพราะทำให้สามารถพิจารณาเปรียบเทียบได้สะดวกกว่า ดาวเคราะห์ที่มีมวลขนาดมวลดาวพฤหัสบดีที่โคจรรอบดาวฤกษ์แม่ลักษณะคล้ายดวงอาทิตย์ในระยะ 1 หน่วยดาราศาสตร์ จะมีค่า amplitude shift ที่ 28 เมตร/วินาที ซึ่งสามารถตรวจจับได้ด้วยเทคโนโลยีในปัจจุบัน ดาวเคราะห์นอกระบบที่ตรวจจับได้ส่วนมากจะตรวจด้วยวิธีความเร็วแนวเล็ง มักมีมวลมากและมีวงโคจรที่ค่อนข้างแคบ ทำให้เกิดผลกระทบจากปรากฏการณ์การเลือกคือการพบดาวเคราะห์มวลขนาดมวลดาวพฤหัสบดีมากกว่าขนาดอื่น ๆ ทำนองเดียวกันกับการตรวจจับด้วยวิธีอื่น เช่น การเคลื่อนผ่าน หรือไมโครเลนส์ ก็ทำให้พบดาวเคราะห์มวลขนาดมวลดาวพฤหัสบดีหรือมากกว่านั้น

## อ้างอิง

หมวดหมู่:หน่วยมวล
หมวดหมู่:วิทยาศาสตร์ดาวเคราะห์
หมวดหมู่:หน่วยวัดในดาราศาสตร์
พระเจ้าเว็นท์เซิลแห่งชาวโรมัน

**พระเจ้าเว็นท์เซิลแห่งชาวโรมัน** (, , , ) (26 กุมภาพันธ์ ค.ศ. 1361 – 16 สิงหาคม ค.ศ. 1419) ได้รับคัดเลือกเป็นพระมหากษัตริย์แห่งชาวโรมันในปี ค.ศ. 1376 โดยการสืบสายพระโลหิต และตั้งแต่ปี ค.ศ. 1378 ได้เป็นพระมหากษัตริย์โบฮีเมียในพระปรมาภิไธย "พระเจ้าเว็นท์เซิลที่ 4 แห่งโบฮีเมีย" นับเป็นพระมหากษัตริย์พระองค์ที่ 3 ของโบฮีเมียและเป็นองค์ที่สองของเยอรมนีที่มาจากราชวงศ์ลักเซมเบิร์ก ในปี ค.ศ. 1400 ทรงถูกถอดจากราชสมบัติพระมหากษัตริย์เยอรมัน แต่ยังทรงครองราชบัลลังก์โบฮีเมียต่อมาจนเสด็จสวรรคต

เว็นท์เซิลเป็นพระราชโอรสในจักรพรรดิคาร์ลที่ 4 แห่งจักรวรรดิโรมันอันศักดิ์สิทธิ์ ในปี ค.ศ. 1373 จักรพรรดิคาร์ลทรงให้เว็นท์เซิลได้รับตำแหน่งเจ้านครรัฐผู้คัดเลือกแห่งรัฐมาร์เกรฟบรันเดินบวร์ค และต่อมาในปี ค.ศ. 1376 ก็ทรงจัดให้ได้รับการเลือกตั้งเป็นพระมหากษัตริย์แห่งชาวโรมันโดยเจ้านครรัฐผู้คัดเลือกอีกห้าพระองค์ ขณะที่ผู้คัดเลือกอีกสองตำแหน่ง (บรันเดินบวร์คและราชอาณาจักรโบฮีเมีย) ถือโดยพระองค์เองและพระราชโอรส

## อ้างอิง

* Lindner, Thomas. *Deutsche Geschichte unter den Habsburgern und Luxemburgern*. Vol. II. Stuttgart, 1893.

## ข้อมูลเพิ่มเติม
* ประวัติศาสตร์เยอรมนี
* รายพระนามกษัตริย์และจักรพรรดิเยอรมัน

หมวดหมู่:บุคคลที่เกิดในปี พ.ศ. 1904
หมวดหมู่:พระมหากษัตริย์เยอรมนี
หมวดหมู่:พระมหากษัตริย์โบฮีเมีย
หมวดหมู่:ผู้คัดเลือกแห่งบรันเดินบวร์ค
หมวดหมู่:ราชวงศ์ลักเซมเบิร์ก
หมวดหมู่:ดยุกแห่งลักเซมเบิร์ก
หมวดหมู่:เสียชีวิตจากโรคหลอดเลือดสมอง
หมวดหมู่:เจ้าชายโบฮีเมีย
หมวดหมู่:บุคคลจากเนือร์นแบร์ค
หมวดหมู่:เจ้าแผ่นดินที่ถูกปลดจากราชบัลลังก์
ราชวงศ์นัสเซา-ไวล์บวร์ค

**ราชวงศ์นัสเซา-ไวล์บวร์ค** () ก่อตั้งขึ้นโดยจอห์นที่ 1 เคานท์แห่งนัสเซา-ไวล์บวร์คในปี ค.ศ. 1344 ที่ปกครองนัสเซาที่ในปัจจุบันเป็นรัฐในเยอรมนี นัสเซารุ่งเรืองระหว่าง ค.ศ. 1344 จนถึง ค.ศ. 1806 

เมื่อวันที่ 17 กรกฎาคม ค.ศ. 1806 นัสเซา-อูซิงเงินและนัสเซา-ไวล์บวร์คก็รวมเป็นส่วนหนึ่งของสมาพันธรัฐแห่งลุ่มแม่น้ำไรน์โดยความกดดันของนโปเลียน อาณาจักรเคานท์ทั้งสองรวมตัวกันเป็นอาณาจักรดยุคแห่งนัสเซาเมื่อวันที่ 30 สิงหาคม ค.ศ. 1806 ภายใต้การปกครองของเจ้าชายฟรีดริช ออกุสต์ แห่งนัสเซา-อุซิงเก็นและพระญาติฟรีดริช วิลเฮ็ล์ม ดยุคแห่งนัสเซา ฟรีดริช ออกุสต์ผู้ไม่มีทายาทตกลงให้ฟรีดริช วิลเฮ็ล์มเป็นประมุขแต่เพียงผู้เดียวหลังจากที่ตนเสียชีวิต แต่ฟรีดริช วิลเฮ็ล์มมาเสียชิวิตเสียก่อนโดยอุบัติเหตุตกบันไดในปราสาทไวล์บวร์คเมื่อวันที่ 9 มกราคม ค.ศ. 1816 บุตรชายวิลเลียมจึงได้เป็นดยุคแห่งนัสเซา

## สมาชิกพระราชวงศ์
### พระบรมวงศานุวงศ์
* แกรนด์ดยุกและแกรนด์ดัชเชสแห่งลักเซมเบิร์ก (เจ้าผู้ครองราชรัฐและพระอัครมเหสี)
** เจ้าชายชาร์ลแห่งลักเซมเบิร์ก (พระราชโอรสพระองค์ใหญ่และรัชทายาทลำดับที่หนึ่ง)
** เจ้าชายฟร็องซัวแห่งลักเซมเบิร์ก (พระราชโอรสพระองค์เล็ก)
* แกรนด์ดยุกอ็องรีและแกรนด์ดัชเชสมาเรีย เตเรซาแห่งลักเซมเบิร์ก (พระราชบุพการี)
** เจ้าชายเฟลิกซ์และเจ้าหญิงแคลร์แห่งลักเซมเบิร์ก (พระอนุชาพระองค์รองและพระชายา)
*** เจ้าหญิงอะมาเลียแห่งนัสเซา (พระราชภาติยะ)
*** เจ้าชายเลียมแห่งนัสเซา (พระราชภาติยะ)
*** เจ้าชายบัลทาซาร์แห่งนัสเซา (พระราชภาติยะ)
** เจ้าชายหลุยส์แห่งลักเซมเบิร์ก (พระอนุชาพระองค์ที่สาม)
*** เจ้าชายกาบรีแยลแห่งนัสเซา (พระราชภาติยะ)
*** เจ้าชายโนอาห์แห่งนัสเซา (พระราชภาติยะ)
** เจ้าหญิงอาแล็กซ็องดราแห่งลักเซมเบิร์ก (พระกนิษฐภคินี)
** เจ้าชายเซบัสเตียงแห่งลักเซมเบิร์ก (พระอนุชาพระองค์เล็ก)

### สมาชิกพระอนุวงศ์
* อาร์ชดัชเชสมารี-อัสทรีดแห่งออสเตรีย (พระราชปิตุจฉา)
* เจ้าชายฌ็องแห่งลักเซมเบิร์กและเคาน์เตสไดแอนน์แห่งนัสเซา (พระราชปิตุลาและพระชายา)
** เจ้าหญิงมารี-กาบรีแยลแห่งนัสเซา (พระภาดา)
** เจ้าชายคอนสแตนตินและเจ้าหญิงแคทรีนแห่งนัสเซา (พระภาดาและพระชายา)
*** เจ้าชายเฟลิกซ์แห่งนัสเซา (พระญาติชั้นพระภาติยะ)
*** เจ้าหญิงโคซิมาแห่งนัสเซา (พระญาติชั้นพระภาติยะ)
** เจ้าชายแวนแซ็สลัสและเจ้าหญิงเอลิซาเบธแห่งนัสเซา (พระภาดาและพระชายา)
*** เจ้าชายคาลิกซ์เตแห่งนัสเซา (พระญาติชั้นพระภาติยะ)
** เจ้าชายคาร์ล-โยฮันและเจ้าหญิงอีวานาแห่งนัสเซา (พระภาดาและพระชายา)
*** เจ้าชายแซนเดอร์แห่งนัสเซา (พระญาติชั้นพระภาติยะ)
*** เจ้าหญิงอมาเดียแห่งนัสเซา (พระญาติชั้นพระภาติยะ)
* เจ้าหญิงมาร์กาเรตาแห่งลีชเทินชไตน์ (พระราชปิตุจฉา)
* เจ้าชายกีโยมและเจ้าหญิงซิบิลลาแห่งลักเซมเบิร์ก (พระราชปิตุลาและพระชายา)
** เจ้าชายปอล-หลุยส์แห่งนัสเซา (พระภาดา)
** เจ้าชายเลออปอลแห่งนัสเซา (พระภาดา)
** เจ้าหญิงชาร์ล็อตแห่งนัสเซา (พระภคินี)
** เจ้าชายฌ็อง อ็องเดรแห่งนัสเซา (พระภาดา)
* เจ้าหญิงโจนแห่งลักเซมเบิร์ก (พระอัยยิกา)
** เจ้าหญิงชาร์ล็อตแห่งลักเซมเบิร์ก (พระญาติชั้นพระปิตุจฉา)
** เจ้าชายรอแบร์แห่งลักเซมเบิร์กและเจ้าหญิงจูลีแห่งนัสเซา (พระญาติชั้นพระปิตุลาและพระชายา)
*** เจ้าหญิงชาร์ลอตต์แห่งนัสเซา (พระญาติชั้นพระภคินี)
*** เจ้าชายอแล็กซ็องต์แห่งนัสเซา (พระญาติชั้นพระภาดา)

## อ้างอิง

## ดูเพิ่ม
* ประวัติศาสตร์ลักเซมเบิร์ก 

ราชวงศ์นัสเซา-ไวล์บวร์ค‎
นัสเซา-ไวล์บวร์ค
นัสเซา-ไวล์บวร์ค
นัสเซา-ไวล์บวร์ค
ผู้พิชิตดาราจักร

**ผู้พิชิตดาราจักร** () เป็นนิยายวิทยาศาสตร์ แต่งโดยหวง อี้ ฉบับภาษาไทยแปลและเรียบเรียงจากต้นฉบับภาษาจีน ซิงจี้ ล่างจื่อ ซึ่งแปลว่า ผู้พเนจรดาราจักร โดย น.นพรัตน์ จัดพิมพ์โดย สำนักพิมพ์สยามอินเตอร์บุ๊คส์ เริ่มตีพิมพ์ในประเทศไทย พ.ศ. 2552 มีความยาวทั้งสิ้น 6 เล่ม เรื่องนี้ยังเป็นนวนิยายจีนแนววิทยาศาสตร์เรื่องแรกในชีวิตการแปลของ น.นพรัตน์

## แรงบันดาลใจ
จากการเปิดเผยของหวงอี้ ว่าได้รับแรงบันดาลใจจาก ในคัมภีร์ไบเบิล ด้วยเหตุการณ์ น้ำท่วมโลก  มนุษยชาติถูกทำลาย มีแต่ใช้เรือโนอาห์ ค่อยรอดชีวิตมาได้ หวงอี้ก็อาศัยเหตุการณ์เองนี้มาผูกเรื่อง จัดเป็นผลงานหนึ่งในสองเรื่องวิทยาศาสตร์ของหวงอี้ ที่ตัวผู้เขียนเองชื่นชอบที่สุด และเขียนขึ้นขณะที่กำลังเขียนเจาะเวลาหาจิ๋นซี

## เค้าโครงเรื่อง
ผู้พิชิตดาราจักร เป็นเหตุการณ์แห่งอนาคตอันยาวไกล มนุษยชาติสถาปนาสหพันธ์ทางช้างเผือก ซึ่งข้ามระยะทางสองหมื่น ปีแสง ("ปีแสง" เป็นหน่วยทางดาราศาสตร์วดระยะทาง มิใช่วัดเวลา) ด้วยเทคโนโลยีอันก้าวหน้า สามารถพิชิตปัญหาด้านปัจจัยสี่

เรื่องราวเริ่มต้น บน**ดาววิหคเพลิง** ซึ่งมีมนุษย์คนสุดท้ายบนดวงดาวอาศัยอยู่ ชื่อ ฟางโจว ที่ดิ้นรนเอาตัวรอดทุกวิถีทาง และเขาเป็นผู้นำความเปลี่ยนแปลงมาสู่สหพันธ์ทางช้างเผือก

## เนื้อเรื่องย่อ
7 ปีหลังสงครามจากการโจมตีจาก "ชาวทมิฬดำ" ที่ "กลุ่มดาวม้าแหงน" จุดยุทธศาสตร์ที่สำคัญในการบุกสำรวจไปยังใจกลางกาแล็คซี่ ที่ฝ่ายสหพันธรัฐต้องพบกับความพ่ายแพ้อย่างยับเยิน ฝ่ายสหพันธรัฐเข้าสำรวจยานลำหนึ่ง ที่ดาววิหคเพลิง และได้พบกับ **ฟางโจว** มนุษย์ที่มีพลังพิเศษ จึงจับตัวมายังห้องทดลองเพื่อหาความลับนี้ จนได้พบกับ **จีฮุ่ยฟู** ประธานของสหพันธรัฐ แต่ด้วยพลังของฟางโจว เขาจึงหลบหนีมาได้ เป็นจุดเริ่มต้นของการเปลี่ยนแปลงสหพันธรัฐ

## ตัวละครสำคัญ
***ฟางโจว** (方舟)
***จีฮุ่ยฟู** (姬慧芙)
***จูซิตี้** (祝丝蒂)
***ซานาตาน** (撒拿旦)
***เทียนเหม่ย** (天美)

## เกร็ดเล็กเกร็ดน้อย
* ขอให้สังเกตว่า คำว่า "ฟางโจว" (方舟) คำนี้หมายถึงเรือขนส่งขนาดใหญ่ 
ดังนั้น ตัวคำนี้เอง สามารถอนุมานแปลว่า ยานอวกาศที่ใช้บรรทุกทีละมาก ๆ ด้วยหลักการเดียวกับที่นิยายวิทยาศาสตร์ภาษาต่าง ๆ ใช้คำที่แปลคล้าย ๆ กับคำว่า "เรือ" แทน ยานอวกาศในเทอมย่อ ship แทน spaceship หรือ cruiser แทน spacecruiser บางที คำว่า ยานฟางโจวหมายเลขหนึ่ง ซึ่งต้นฉบับจีนใช้คำนี้ 方舟一號 โดยไม่เติมคำอื่นใดเกี่ยวกับเรือลงมาอีก อาจเป็นไปได้ว่า จริง ๆ แล้ว หวงอี้คงต้องการเขียนว่า "ยานขนส่งอวกาศหมายเลขหนึ่ง" ไม่ใช่ยานอวกาศชื่อ "ฟางโจวหมายเลขหนึ่ง" ขอให้สังเกตประโยคที่แปลเป็นไทยว่า "นี่คือฟางโจวหมายเลขหนึ่งของผม" ในบทอ้างอิง ที่เขียนแบบนี้ 這就是鄙人的方舟一號 โดยไม่เติมคำอื่นที่เกี่ยวกับเรือ นอกจากคำว่า "ฟางโจว" (方舟) คำนี้ลงมาอีก
* ขอให้สังเกตว่า ซานาตาน (撒拿旦) คำนี้น่าจะแปลว่า จักรพรรดิผู้พิชิตในครั้งเดียว
撒 คือ จักรพรรดิ, 拿 คือ ครอบครอง ใช้งาน, 旦 หมายถึง ครั้งเดียว ซึ่งก็น่าจะเหมาะสมดีกับการที่เขาสามารถจัดการฟางโจวลงได้ในคราเดียว ถ้าไม่เกิดเรื่องที่เทียนเหม่ยหลงรักฟางโจวจนยอมละเว้นชีวิตฟางโจวถึงสามครั้ง แถมยังทรยศซานาตานอีกในครั้งสุดท้ายนั่น ชาวทมิฬดำก็ควรจะชนะมนุษยชาติโดยราบคาบไปแล้ว

## อ้างอิง

วิทยาศาสตร์
หมวดหมู่:วรรณกรรมในปี พ.ศ. 2537
ไมเคิล แจ็กสัน ดิส อิส อิท

**ไมเคิล แจ็คสัน ดิส อิส อิท** () เป็นภาพยนตร์บันทึกการซ้อมแสดงคอนเสิร์ตครั้งสุดท้ายของไมเคิล แจ็คสัน ซึ่งเป็นนักร้องเพลงป๊อปชื่อดังระดับโลก เข้าฉายวันที่ 28 ตุลาคม พ.ศ. 2552 พร้อมกันทั่วโลกเพื่อรำลึกถึงไมเคิล แจ็คสัน

## รายชื่อเพลงที่ปรากฏในภาพยนตร์

1. "Wanna Be Startin' Somethin'" 

2. "Speechless" (acapella snippet)

3. "Bad" 

4. "Don't Stop 'Til You Get Enough 

5. "Jam"

6. "They Don't Care About Us" 

7. "Human Nature °

8.  "Smooth Criminal" *

9.  "The Way You Make Me Feel"

10. "I Want You Back"

11. "The Love You Save"

12. "I'll Be There"

13. "Shake Your Body (Down to the Ground)" 

14. "I Just Can't Stop Loving You"

15. "Thriller"

16. "Who Is It" †

17. "Beat It"

18. "Black or White"

19. "Earth Song"

20. "Billie Jean"

21. "Man in the Mirror"

22. "This Is It" (played during the credits)

23. "Heal the World" (played during the credits)

* - Smooth Criminal was both performed in the film and played as backing music during the dancers' auditions; the perfomance piece also included songs "Put The Blame On Mame" and "I Hadn't Anyone Till You".
° - Human Nature was both performed in the film and played in the segments of the performance piece and played during the credits and after the credits there was a very small perfomance of this song by Michael Jackson.  
† - Denotes backing/incidental music.

#### หมายเหตุ
* "They Don't Care About Us" contains samples of "HIStory", "She Drives Me Wild", and "Why You Wanna Trip On Me".
* "Jam" contains a sample of "Another Part Of Me".
* A dance rehearsal sequence featured in the movie contains samples of "Bad" and "Mind Is The Magic".
* "I Want You Back", "The Love You Save" and "I'll Be There" is usually referred to as "Jackson 5 Medley".
* "Thriller" contains samples of "Is It Scary" and "Threatened".
* "Billie Jean" uses playback from its extended demo version.
* "Earth Song" has a section from its demo version, "What About Us".
* "Heal the World" is a live version in which the audio is played during the end credits.
* 5 more songs were about to be rehearsed by Michael Jackson on the day he died:Dirty Diana, Will You Be There, We Are The World, Heal The World and Dangerous.

## รายนามนักแสดง
* **ผู้ร้องและเต้นนำ**: Michael Jackson
* **คีย์บอร์ด**: Michael Bearden, Morris Pleasure
* **กีตาร์นำ**: Orianthi Panagaris
* **จังหวะกีตาร์**: Thomas Organ
* **เบส**: Alfred Dunbar
* **Percussion**: Roger Bashiri Johnson
* **กลอง**: Jonathan Moffett
* **แบล็คกราวด์ vocalists**: Judith Hill, Dorian Holley, Darryl Phinnesse, Ken Stacey
* **แบล็คกราวด์แดนเซอร์**: Nicholas Bass, Daniel Celebre, Mekia Cox, Christopher Grant, Misha Hamilton, Shannon Holtzapffel, Devin Jamieson, Charles Klapow, Ricardo Reid, Danielle Rueda Watts, Tyne Stecklein, Timor Steffens
* **นักแสดงรับเชิญประกอบเพลง เอิร์ธไชลด์(Earth Child)** : Jasmine Alveran

## อ้างอิง

## แหล่งข้อมูลอื่น
* Official Sony Film Website
** Trailer
* Official Sony Film Tickets Website
* Official Michael Jackson Website
* Official Sony Film Fan Website 
* 

หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์เพลง
หมวดหมู่:ภาพยนตร์อเมริกัน
หมวดหมู่:ไมเคิล แจ็กสัน
หมวดหมู่:ผู้ครองสถิติโลก
ดาวเคราะห์คล้ายโลก

[thumbnail|upright=1.5|ดาวเคราะห์ชั้นในของระบบสุริยะ ได้แก่ [ดาวพุธ ดาวศุกร์ โลก และดาวอังคาร ขนาดเปรียบเทียบตามจริง]]

**ดาวเคราะห์คล้ายโลก** () หรือบางครั้งเรียกว่า **ดาวเคราะห์หิน** (rocky planet) หรือ **ดาวเคราะห์ชั้นใน** (inner planet) หมายถึงดาวเคราะห์ที่มีองค์ประกอบพื้นฐานเป็นหินซิลิเกต ในระบบสุริยะจะหมายถึงดาวเคราะห์ที่อยู่ใกล้กับดวงอาทิตย์มาก และดาวเคราะห์ที่มีลักษณะภายนอก "คล้ายกับโลก"มาก

ดาวเคราะห์คล้ายโลกจะมีองค์ประกอบพื้นฐานที่แตกต่างจากดาวเคราะห์แก๊สยักษ์อย่างเด่นชัด โดยที่ดาวเคราะห์แก๊สยักษ์จะไม่มีพื้นผิวเป็นของแข็งที่ชัดเจน และมีองค์ประกอบพื้นฐานส่วนมากเป็นไฮโดรเจน ฮีเลียม และน้ำ ในสถานะต่างๆ

## ดาวเคราะห์คล้ายโลกในระบบสุริยะ
thumbnail|right|มวลเปรียบเทียบกันระหว่างดาวเคราะห์คล้ายโลกดวงต่างๆ ในระบบสุริยะ รวมถึงดวงจันทร์

ในระบบสุริยะของเรามีดาวเคราะห์คล้ายโลกจำนวน 4 ดวง คือ ดาวพุธ ดาวศุกร์ โลก และดาวอังคาร และมีดาวเคราะห์แคระคล้ายโลกอีก 1 ดวง คือ เซเรส วัตถุบางชนิดเช่น พลูโต แม้จะคล้ายคลึงกับดาวเคราะห์คล้ายโลก เพราะมีพื้นผิวที่เป็นของแข็งชัดเจน ทว่าองค์ประกอบส่วนใหญ่ของดาวนั้นเป็นน้ำแข็ง เชื่อว่าในระหว่างการก่อตัวของดาวเคราะห์ของระบบสุริยะ อาจมีดาวเคราะห์ชั้นในเป็นจำนวนมากกว่านี้ แต่ดาวเคราะห์เหล่านั้นเกิดรวมตัวกันหรือแตกกระแทกสลายไปจนเหลือเพียง 4 ดวง ในจำนวนนี้มีเพียงโลกเท่านั้นที่มีชั้นบรรยากาศซึ่งห่อหุ้มด้วยน้ำ

ดวงจันทร์ของโลก รวมถึงดวงจันทร์บริวารของดาวพฤหัสบดี คือ ไอโอ และ ยูโรปา อาจนับเป็นดาวเคราะห์คล้ายโลกด้วยเช่นกัน แม้ว่ามันจะโคจรรอบดาวเคราะห์ดวงอื่น จึงไม่ได้มีสถานะเป็น "ดาวเคราะห์" โดยตรง 

### ความหนาแน่น
ยิ่งดาวเคราะห์ใกล้โลกอยู่ห่างจากดวงอาทิตย์มากขึ้น เช่น ดาวเซเรส และดาวเคราะห์น้อยขนาดใหญ่อีก 2 ดวง มีแนวโน้มที่ความหนาแน่นของดาวจะยิ่งน้อยลง 

## ดาวเคราะห์คล้ายโลกที่อยู่นอกระบบสุริยะ

หมวดหมู่:ประเภทของดาวเคราะห์
หมวดหมู่:ดาวเคราะห์คล้ายโลก
ดาวเบอร์นาร์ด

250px|thumb|right|ตำแหน่งของดาวบาร์นาร์ด

**ดาวบาร์นาร์ด** () เป็นดาวแคระแดงมวลต่ำมาก อยู่ห่างจากโลกประมาณ 6 ปีแสงในกลุ่มดาวคนแบกงู เอ็ดเวิร์ด อีเมอร์สัน บาร์นาร์ด นักดาราศาสตร์ชาวอเมริกันได้ตรวจวัดการเคลื่อนที่เฉพาะของดาวนี้ได้ค่าเป็น 10.3 พิลิปดาต่อปี เป็นดาวที่มีการเคลื่อนที่เฉพาะเทียบกับดวงอาทิตย์มากที่สุดกว่าดาวฤกษ์ดวงใด นอกจากนี้ดาวบาร์นาร์ดยังเป็นดาวฤกษ์เพียงดวงเดียวในกลุ่มดาวคนแบกงูที่อยู๋ใกล้ที่สุดภายในระยะ 1.8 พาร์เซ็กหรือ 6 ปีแสง และเป็นระบบดาวที่อยู่ใกล้ดวงอาทิตย์ที่สุดเป็นลำดับที่สอง และเป็นดาวฤกษ์เดี่ยวที่อยู่ใกล้ดวงอาทิตย์ที่สุดเป็นลำดับที่สี่ (สามอันดับแรกคือดาวฤกษ์ในระบบดาว แอลฟาคนยิงธนู) ดาวบาร์นาร์ดมีค่าความส่องสว่างปรากฏเท่ากับ 9 จึงจางแสงมากจนไม่อาจมองเห็นได้ด้วยตาเปล่า แต่จะสามารถมองเห็นได้สว่างชัดเจนขึ้นในคลื่นอินฟราเรด

## อ้างอิง

หมวดหมู่:กลุ่มดาวคนแบกงู
สะพานสองหอ

**สะพานสองหอ** เป็นสะพานรถไฟ 1 ใน 3 แห่งที่สร้างขึ้นเพื่อให้รถไฟข้ามหุบเขาระหว่างจังหวัดลำปาง กับจังหวัดลำพูน อยู่ในเส้นทางรถไฟสายเหนือ ระหว่างสถานีรถไฟแม่ตานน้อย และสถานีรถไฟขุนตาน บริเวณกิโลเมตรที่ 678.724 เหตุที่เรียกว่า "สะพานสองหอ" เนื่องจากสะพานตั้งอยู่บนหอสูง 2 หอ แต่ปัจจุบันมีการเสริมหอเพื่อรองรับน้ำหนักเพิ่มขึ้นเป็น 3 หอ

## ตัวสะพาน

สะพานสองหอ แนวทางอยู่ในทางตรง มีความลาดชัน 25 ใน 1,000 เป็นสะพานเหล็กขนาด 30.00 + 60.00 + 30.00 เมตร เป็นสะพานแบบเดียวกับสะพานสามหอ เพียงแต่ไม่มีสะพานเหล็กช่วง 22.00 เมตร และตั้งอยู่บนหอเหล็กรวม 2 หอ สร้างเมื่อปี พ.ศ. 2458 พร้อมกันกับสะพานสามหอ (ยังใช้งานอยู่) และสะพานห้าหอ (เลิกใช้งานไปแล้วเมื่อปี พ.ศ. 2510)

## การซ่อมแซมในปี พ.ศ. 2508 - พ.ศ. 2510

สะพานสองหอ ได้ใช้งานมานานกว่า 50 ปี และต่อมาน้ำหนักกดเพลาของรถจักรก็เพิ่มขึ้น ซึ่งแต่เดิมออกแบบให้รับน้ำหนักกดเพลาเพียง 10.5 ตันต่อหน่วยต่อเพลา แต่พอเมื่อได้เพิ่มน้ำหนักเพลาเป็น 15 ตันต่อหน่วยต่อเพลา จึงมีการพิจารณาตรวจสอบสะพานทั้ง 3 แห่ง (สะพานสองหอ สะพานสามหอ สะพานห้าหอ) ปรากฏว่าอยู่ในสภาพที่ไม่น่าจะปลอดภัยนัก ตัวสะพานเหล็กมีอาการล้าตัวและอ่อนตัว การพิจารณาเกี่ยวกับสะพานสูงทั้ง 3 แห่งนี้ ได้ถูกหยิบยกขึ้นมาพิจารณาตั้งแต่ปี พ.ศ. 2496 ได้มีการพิจารณากันหลายครั้งและนำวิธีการต่าง ๆ มาเปรียบเทียบเพื่อให้การปรับปรุงสะพานทั้ง 3 แห่งเป็นไปโดยความเหมาะสมและประหยัด โดยการช่วยเหลือจากการรถไฟแห่งชาติญี่ปุ่น เมื่อได้หยิบยกวิธีการต่าง ๆ มาพิจารณาทั้งข้อดีและข้อเสียแล้ว จึงได้ตกลงเลือกสร้างและปรับปรุงสะพานทั้ง 3 แห่ง ในปี พ.ศ. 2508 และแล้วเสร็จในปี พ.ศ. 2510

**สะพานสองหอ** ตัวเหล็กโครงสะพานทั่วไปอยู่ในสภาพดี จุดอ่อนแออยู่ที่ปลายโครงเหล็กยื่น ที่ช่องกลางมีอาการอ่อนตัวมาก จึงได้พิจารณาเพื่อเสริมกำลังความแข็งแกร่งของสะพานนี้ โดยวิธีตั้งเสาหอเหล็กขึ้นใหม่ที่กึ่งกลางสะพาน ขึ้นไปรับปลายโครงการสะพานยื่นที่ช่องกลางทำการเสริมตัวโครงสะพานเหล็กโดยเพิ่มเนื้อที่หน้าตัดให้มีความแข็งแรงขึ้น ค่าบูรณะปรับปรุงเสริมกำลังความแข็งแรงของสะพานสองหอ และสะพานสามหอ รวมเป็นเงิน 6,290,000 บาท

## สถานที่ใกล้เคียง

* สถานีรถไฟแม่ตานน้อย
* สถานีรถไฟขุนตาน
* สะพานคอมโพสิต
* สะพานสามหอ
* อุโมงค์ขุนตาน

## อ้างอิง

สองหอ
สองหอ
หมวดหมู่:สิ่งก่อสร้างในอำเภอห้างฉัตร
ชัมมูและกัศมีร์

ชัมมูและกัศมีร์ อาจหมายถึง
* รัฐชัมมูและกัศมีร์: รัฐในอดีตทางตอนเหนือของประเทศอินเดีย ปัจจุบันจัดตั้งเป็นเขตปกครองใหม่
* ชัมมูและกัศมีร์ (รัฐมหาราชา): อดีตรัฐมหาราชา
* ชัมมูและกัศมีร์ (ดินแดนสหภาพ): ดินแดนสหภาพทางตอนเหนือของประเทศอินเดีย
สุวิช จันทประดิษฐ์

พลเอก พลเรือเอก พลอากาศเอก **สุวิช จันทประดิษฐ์** อดีตปลัดกระทรวงกลาโหม ดำรงตำแหน่งตั้งแต่ พ.ศ. 2535 – พ.ศ. 2537 เดิมเคยรับราชการในกองทัพอากาศ เป็นผู้ช่วยทูตทหารอากาศไทยประจำกัวลาลัมเปอร์ ประเทศมาเลเซีย และ เคยเป็นผู้บัญชาการโรงเรียนนายเรืออากาศ เคยเป็นอดีตราชองครักษ์พิเศษ ต่อมา เป็นผู้บัญชาการสถาบันวิชาทหารอากาศชั้นสูง

## ประวัติ
พลอากาศเอก สุวิช จันทประดิษฐ์ เกิดที่ จังหวัดพระนคร เมื่อวันที่ 24 มิถุนายน พ.ศ. 2477 เป็นบุตรของนายไพโรจน์ กับนางผ่องศรี เริ่มเรียนหนังสือที่โรงเรียนลำเนาพิทยาคม ต่อมาได้เข้าเรียนที่โรงเรียนประจำจังหวัดปราจีนบุรี จนจบ ม.2 หลังสงครามโลกครั้งที่ 2 บิดาได้ส่งมาเรียนหนังสือที่กรุงเทพฯ ที่โรงเรียนอัสสัมชัญบางรัก จนกระทั่งจบ ม.8 สายวิทยาศาสตร์ ต่อมา พ.ศ. 2496 กองทัพอากาศได้เปิดโรงเรียนนายเรืออากาศเป็นปีแรก สุวิชสอบได้ลำดับที่ 3 จึงได้รับหมายเลขประจำตัว 3 ในระหว่างเป็นนักเรียนนายเรืออากาศ ได้เล่นรักบี้ให้กับโรงเรียนอยู่ 2-3 ปี เมื่อขึ้น ปี 5 ได้ไปเป็นศิษย์การบินอยู่ที่โรงเรียนการบินจังหวัดนครราชสีมา 1 ปี จนจบเป็นนายทหารสัญญาบัตรเมื่อ 1 มกราคม พ.ศ. 2501

สุวิช สมรสเมื่อ 9 มีนาคม พ.ศ. 2506 ภริยาชื่อ เพ็ญพรรณ จันทประดิษฐ์ มีบุตรทั้งหมด 4 คน ชาย 3 หญิง 1 ทิฆัมพร จันทประดิษฐ์  เจน จันทประดิษฐ์ พอใจ จันทประดิษฐ์ และวิศรุต จันทประดิษฐ์

## การทำงาน
พล.อ.อ.สุวิช รับราชการในกองทัพอากาศ มีโอกาสไปต่างประเทศหลายครั้งและไปเรียนหลักสูตรครูการบินเครื่องวัด ประกอบการบิน ที่สหรัฐอเมริกาเป็นเวลา 7 เดือน (พ.ศ. 2508-09) อยู่หน่วยการบินลำเลียงของสหประชาชาติ ในกรณีสงครามเกาหลี หน่วยอยู่ที่ ตาชิกาวา ญี่ปุ่น และเคยไปราชการสงคราม 2 ครั้ง พ.ศ. 2512 เป็นทหารรับจ้าง ทำการบินรบอยู่ในประเทศลาว 1 ปี กรณีสงครามเวียดนาม

สุวิช ได้รับการแต่งตั้งเป็นผู้ช่วยทูตทหารอากาศ ณ กัวลาลัมเปอร์ ประเทศมาเลเซีย ในระหว่างปี พ.ศ. 2524 ถึงปี พ.ศ. 2527 ต่อมาได้รับแต่งตั้งเป็นผู้บัญชาการโรงเรียนนายเรืออากาศ และเป็นผู้บัญชาการสถาบันวิชาทหารอากาศชั้นสูง จากนั้นก็ได้รับโปรดเกล้าฯ เป็นผู้ช่วยบัญชาการทหารอากาศ เป็นรองปลัดกระทรวงกลาโหม ในปี พ.ศ. 2532 และเป็นปลัดกระทรวงกลาโหม ในปี พ.ศ. 2535

## เครื่องราชอิสริยาภรณ์

 

## อ้างอิง

หมวดหมู่:ทหารอากาศชาวไทย
หมวดหมู่:นักบินทหารชาวไทย
หมวดหมู่:ปลัดกระทรวงกลาโหมไทย
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากโรงเรียนนายเรืออากาศนวมินทกษัตริยาธิราช
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.จ.ว.
หมวดหมู่:ผู้ได้รับเหรียญจักรมาลา
สหราชอาณาจักรโปแลนด์-ลิทัวเนีย

[thumb|260px|ภาพเขียนฉลองการรวมตัวเป็นสหราชอาณาจักรระหว่างโปแลนด์และลิทัวเนียเป็นสหราชอาณาจักรโปแลนด์-ลิทัวเนีย ราว ค.ศ. 1861 [คำขวัญตอนล่าง: "สหภาพตลอดกาล"]]
**สหราชอาณาจักรโปแลนด์-ลิทัวเนีย** หรือ **สหภาพโปแลนด์-ลิทัวเนีย** (, ) หมายถึงพระราชบัญญัติต่างๆ ในการสร้างสัมพันธไมตรีระหว่างราชอาณาจักรโปแลนด์ และ  แกรนด์ดัชชีลิทัวเนียที่มีอายุอยู่ชั่วระยะหนึ่งและนำไปสู่การก่อตั้งเครือจักรภพโปแลนด์-ลิทัวเนีย—"สาธารณรัฐแห่งสองชาติ"—ในปี ค.ศ. 1569 และต่อมาสหภาพที่มีอายุอันสั้นในปี ค.ศ. 1791

พระราชบัญญัติที่เกี่ยวข้องกับกระบวนการรวมตัวเป็นสหราชอาณาจักรระหว่างโปแลนด์และลิทัวเนียก็ได้แก่:

* **ค.ศ. 1385** – พระราชบัญญัติสหภาพเครโว - การรวมตัวส่วนพระองค์ที่ทำให้เกิดการเสกสมรสระหว่างโยไกลา แกรนด์ดยุกแห่งลิทัวเนียและสมเด็จพระราชินีนาถเจดวิกาแห่งโปแลนด์ผู้ปกครองโปแลนด์ ที่ทำให้โยไกลาขึ้นครองราชย์เป็นพระมหากษัตริย์แห่งราชอาณาจักรโปแลนด์;
* **ค.ศ. 1401** – พระราชบัญญัติสหภาพวิลเนียสและราดม (Union of Vilnius and Radom) - ยืนยันข้อตกลงในพระราชบัญญัติสหภาพเครโว และรับรองสิทธิในการปกครองตนเองของแกรนด์ดัชชีลิทัวเนีย;
* **ค.ศ. 1413** – พระราชบัญญัติสหภาพโฮรอดโล (Union of Horodło) - รับรองสิทธิของขุนนางลิทัวเนียว่ามีความเท่าเทียมกันในสหภาพ;
* **ค.ศ. 1432 (1432–1434)** – พระราชบัญญัติสหภาพกรอดโน (Union of Grodno) - ยืนยันความสัมพันธ์และฟื้นฟูความใกล้ชิดกันระหว่างสองอาณาจักร;
* **ค.ศ. 1499** – พระราชบัญญัติสหภาพคราเคาว์และวิลไนอัส (Union of Kraków and Vilnius) - การรวมตัวส่วนพระองค์กลายเป็นการรวมราชวงศ์ (dynastic union) เน้นความร่วมมือระหว่างสองอาณาจักรในการต่อต้านศัตรูร่วมกัน และฟื้นฟูความสัมพันธ์ระหว่างสองอาณาจักร;
* **ค.ศ. 1501** – พระราชบัญญัติสหภาพมีลนิค (Union of Mielnik) - เป็นพระราชบัญญัติที่พยายามฟื้นฟูสหภาพโปแลนด์-ลิทัวเนีย;
* **1 กรกฎาคม ค.ศ. 1569** – พระราชบัญญัติสหภาพลูบลิน (Union of Lublin)  - การรวมตัวเป็นสหราชอาณาจักรทางการเมืองที่แท้จริงทำให้เกิดการก่อตั้ง "สาธารณรัฐแห่งสองชาติ" ที่เป็นรัฐกึ่งสหรัฐ (federation) กึ่งสหภาพ (confederation) ; และ
* **3 พฤษภาคม ค.ศ. 1791** – รัฐธรรมนูญโปแลนด์ ค.ศ. 1791 (Polish Constitution of May 3, 1791):  ยุบเลิกราชอาณาจักรโปแลนด์ และ แกรนด์ดัชชีลิทัวเนีย และก่อตั้งรัฐร่วมระหว่างสองราชอาณาจักรขึ้นแทนที่ การเปลี่ยนแปลงได้รับการขยายความในข้อตกลงยืนยันระหว่างโปแลนด์และลิทัวเนีย (Zaręczenie Wzajemne Obojga Narodów) ที่เน้นฐานะความต่อเนื่องระหว่างสองชาติ แต่ข้อตกลงนี้มาถูกเพิกถอนอย่างสิ้นเชิงในปี ค.ศ. 1792 โดยความกดดันของกองทหารของจักรวรรดิรัสเซีย

## อ้างอิง

* Anna Pasterak, Unie polsko-litewskie , Pedagogical University of Cracow, 2004

## ดูเพิ่ม
*ราชอาณาจักรโปแลนด์ (ค.ศ. 1385–1569)
*แกรนด์ดัชชีลิทัวเนีย
*เครือจักรภพโปแลนด์-ลิทัวเนีย


หมวดหมู่:ประวัติศาสตร์โปแลนด์
หมวดหมู่:ประวัติศาสตร์ลิทัวเนีย
หมวดหมู่:สนธิสัญญา
หมวดหมู่:ราชาธิปไตยในอดีต
หมวดหมู่:รัฐร่วมประมุข
หมวดหมู่:สหภาพรัฐสิ้นสภาพ
หมวดหมู่:รัฐสิ้นสภาพในประเทศโปแลนด์
หมวดหมู่:รัฐสิ้นสภาพในประเทศลิทัวเนีย
หมวดหมู่:การรวมชาติ
สงครามโปแลนด์-ลิทัวเนีย-ทิวทัน

**สงครามโปแลนด์-ลิทัวเนีย-ทิวทัน** หรือ **มหาสงคราม** (, )  เป็นสงครามที่เกิดขึ้นระหว่างปี ค.ศ. 1409 จนถึงปี ค.ศ. 1411 ระหว่างราชอาณาจักรโปแลนด์และอาณาจักรแกรนด์ดยุคแห่งลิทัวเนียฝ่ายหนึ่ง และ อัศวินทิวทันอีกฝ่ายหนึ่ง สงครามจบลงด้วยการลงนามในสนธิสัญญาธอร์นครั้งที่หนึ่งหลังจากฝ่ายอัศวินทิวทันได้รับความพ่ายแพ่อย่างย่อยยับในยุทธการกรุนวอลด์ (Battle of Grunwald) และทำให้สูญเสียอำนาจต่างๆ ที่เคยมีก่อนสงครามโดยไม่มีโอกาสได้ฟื้นตัวขึ้นอีกหลังจากนั้น

## สาเหตุ
ในคริสต์ศตวรรษที่ 13 อัศวินทิวทันได้รับคำเชิญจากคุลเมอร์แลนด์ (Chełmno Land) ให้มาช่วยในการป้องกันมาโซเวียและมาเปลี่ยนเพกันให้หันมานับถือคริสต์ศาสนา ตามพระราชประกาศของพระสันตะปาปาอัศวินทิวทันได้รับสิทธิเต็มตัวในการปฏิการดังว่า ซึ่งทำให้อัศวินทิวทันทำการวางรากฐานทางอำนาจในบริเวณที่เข้าไป และยึดครองบริเวณชายฝั่งทะเลบอลติกที่ในปัจจุบันคือลัตเวีย, ลิทัวเนีย และ เอสโตเนีย และมีเค้าว่าจะขยายอำนาจเพิ่มขึ้น การรุกรานในคริสต์ศตวรรษที่ 14 ทำให้ยึดครองเมืองสำคัญสองเมืองได้โพเมอราเรีย และ คูยาเวีย ในการพยายามขยายอำนาจเหนือรัฐลิทัวเนียที่เป็นเพกัน อัศวินทิวทันก็เริ่มการรณรงค์ทางทหารที่เรียกว่าสงครามครูเสดตอนเหนือ โดยการพยายามหว่านล้อมการสนับสนุนจากรัฐต่างๆ ในยุโรป

ในปี ค.ศ. 1385 พระราชบัญญัติสหภาพเครโวมีผลในการรวมราชบัลลังก์ระหว่างโปแลนด์และลิทัวเนียโดยการเสกสมรสระหว่างโยไกลา แกรนด์ดยุคแห่งลิทัวเนียและราชินีเจดวิกาผู้ครองโปแลนด์ที่มีผลในการเปลี่ยนแปลงความสมดุลทางอำนาจ ทั้งโปแลนด์และลิทัวเนียทราบว่าการรวมตัวกันเท่านั้นที่จะสามารถหยุดยั้งการขยายอำนาจของอัศวินทิวทันได้ โยไกลายอมรับนับถือคริสต์ศาสนาและขึ้นครองราชย์เป็นสมเด็จพระเจ้าวลาดิสเลาสที่ 2 ยากีลโลแห่งโปแลนด์ การเปลี่ยนไปนับถือคริสต์ศาสนาของลิทัวเนียทำให้จุดประสงค์ของในการต่อต้านเพกันของอัศวินทิวทันหมดความหมาย

แต่ในปี ค.ศ. 1398 อัศวินทิวทันก็ยังคงดำเนินการรุกรานอาณาจักรต่างๆ ในโปแลนด์และลิทัวเนียทั้งที่ได้เปลี่ยนมาเป็นคริสเตียนแล้ว แต่ขณะนั้นโปแลนด์และลิทัวเนียก็ต้องยอมรับการรุกราน เพราะยังไม่มีทางต่อสู้เพราะไม่มีความพร้อมเพรียงทางทหารในการต่อต้านอัศวินทิวทัน แต่มาพ่ายแพ้ในยุทธการกรุนวอลด์ เมื่อวันที่ 15 กรกฎาคม ค.ศ. 1410 ในการต่อสู้กับกองทัพโปแลนด์-ลิทัวเนียที่นำโดยสมเด็จพระเจ้าวลาดิสเลาสที่ 2 ยากีลโลแห่งโปแลนด์

## อ้างอิง

* Stephen Turnbull, Tannenberg 1410 Disaster for the Teutonic Knights, 2003, London: Osprey Campaign Series no. 122 ISBN 9781841765617

## ดูเพิ่ม
* ประวัติศาสตร์โปแลนด์ 
* ประวัติศาสตร์ลิทัวเนีย 

*
หมวดหมู่:สงครามสมัยกลาง
หมวดหมู่:สงครามในคริสต์ทศวรรษ 1400
หมวดหมู่:สงครามในคริสต์ทศวรรษ 1410
หมวดหมู่:สงครามในคริสต์ศตวรรษที่ 15
หมวดหมู่:สงครามเกี่ยวข้องกับลิทัวเนีย
หมวดหมู่:สงครามเกี่ยวข้องกับโปแลนด์
หมวดหมู่:อัศวินทิวทัน
ราชวงศ์ลอแรน

**ราชวงศ์ลอแรน** () หรือ **ราชวงศ์ฮาพส์บวร์ค-ลอแรน** เป็นราชวงศ์ที่มีความสำคัญที่สุดและครองอำนาจยาวนานที่สุดราชวงศ์หนึ่งในประวัติศาสตร์ยุโรป ปัจจุบันประมุขของราชวงศ์นี้คือคาร์ล ฟ็อน ฮาพส์บวร์ค ซึ่งดำรงตำแหน่งประมุขแต่เพียงในนามว่าเป็นจักรพรรดิออสเตรีย พระมหากษัตริย์ฮังการี โบฮีเมีย กาลิเซียและโลโดเมเรีย โครเอเชีย อิลลิเรีย และเยรูซาเลม

## อ้างอิง
ดาวเคราะห์พัลซาร์

[thumb|300px|right|ภาพวาดของศิลปิน แสดงระบบดาวเคราะห์ของ [PSR B1257+12]]

**ดาวเคราะห์พัลซาร์** () คือดาวเคราะห์ที่พบโคจรอยู่รอบพัลซาร์ หรือเคลื่อนที่อยู่รอบดาวนิวตรอนด้วยความเร็วสูง ดาวเคราะห์พัลซาร์ดวงแรกที่มีการค้นพบ อยู่รอบพัลซาร์มิลลิวินาทีดวงหนึ่ง จัดเป็นดาวเคราะห์นอกระบบดวงแรกที่มีการค้นพบด้วย

## รายชื่อดาวเคราะห์พัลซาร์
### ดาวเคราะห์ที่ได้รับยืนยันแล้ว



### ดาวเคราะห์ที่น่าสงสัย



### จานดาวเคราะห์ก่อนเกิด



### ดาวเคราะห์ที่ไม่ได้รับการรับรอง



## ดูเพิ่ม
* ดาวเคราะห์พัลซา
* ประวัติการค้นพบ
* Aleksander Wolszczan
* Dale Frail

## อ้างอิง

หมวดหมู่:พัลซาร์
หมวดหมู่:ประเภทของดาวเคราะห์
หมวดหมู่:ดาวเคราะห์พัลซาร์
แผ่นดินไหวในแคชเมียร์ พ.ศ. 2548

thumb|ภาพแสดงจุดบรรจบของแผ่นเปลือกโลกยูเรเซียนกับอินเดียน บริเวณประเทศปากีสถาน

**แผ่นดินไหวที่แคชเมียร์ พ.ศ. 2548** เกิดเมื่อเวลา 08:52:37 น. ตามเวลาท้องถิ่น (ตรงกับ 03:52:37 น. UTC) ของวันที่ 8 ตุลาคม พ.ศ. 2548 ที่เขตอาซาด แคชเมียร์ ทางทิศตะวันออกเฉียงเหนือของปากีสถาน ใกล้ชายแดนอินเดีย มีจุดศูนย์กลางอยู่ใกล้กับเมืองมูซัฟฟาราบัด เมืองหลวงของแคว้น ด้วยความรุนแรง 7.6

ทางการปากีสถานได้ประกาศจำนวนผู้เสียชีวิตอย่างเป็นทางการ เมื่อวันที่ 8 พฤศจิกายน หลังเหตุการณ์ผ่านไปหนึ่งเดือน ด้วยยอดผู้เสียชีวิต 79,000 คน  โดยมีผู้เสียชีวิตเพิ่มเติมในชัมมูและกัศมีร์ของอินเดีย จำนวน 1,400 คน และอัฟกานิสถาน 4 คน ผู้เสียชีวิตส่วนใหญ่เนื่องจากถูกซากอาคารถล่มทับ บางส่วนเสียชีวิตเนื่องจากอุทกภัยเนื่องจากน้ำในแม่น้ำไหลเข้าท่วมพื้นดินที่ยุบตัวลง  ประกอบกับมีพายุฝนกระหน่ำซ้ำ และเกิดดินถล่มในเขตภูเขา ทำให้การช่วยเหลือผู้ประสบภัยทำได้ล่าช้า

แผ่นดินไหวครั้งนี้เกิดขึ้นเนื่องจาก บริเวณอาซาด แคชเมียร์ เป็นบริเวณที่บรรจบกันของแผ่นเปลือกโลกยูเรเซียนกับแผ่นเปลือกโลกอินเดียน ที่ก่อให้เกิดเทือกเขาหิมาลัย 

## อ้างอิง

## แหล่งข้อมูลอื่น

*Television series 'Earthquake Diaries' on the rescue efforts
*The Earthquake and the U.S. Response  – Institute for Policy Studies
*When The Earth Moved Kashmir – NASA Earth Observatory
*The Kashmir Earthquake of October 8, 2005: Impacts in Pakistan  – Earthquake Engineering Research Institute
*The Earthquake of 8 October 2005 in northern Pakistan – George Pararas-Carayannis
*Remembering Oct 8, 2005: The day the earth shook – *[[DAWN (newspaper)|DAWN]]*
*

แคชเมียร์
แคชเมียร์
ผักชีช้าง

**ผักชีช้าง** () หรือ **จ๋วงเครือ** (คำเมือง) **สามร้อยราก** (กาญจนบุรี) หรือ **สามสิบ** หรือ **รากสามสิบ** เป็นพืชที่มีถิ่นกำเนิดในเอเชียตะวันออกเฉียงใต้ พบในแอฟริกา จีน อินโดจีน และเอเชียตะวันออกเฉียงใต้ไปจนถึงทางเหนือของออสเตรเลีย เป็นไม้ล้มลุก มีเหง้าใต้ดิน ปลายรากเป็นหัวยาว ลำต้นเกลี้ยงมีหนามยาว เลื้อยพันได้ ใบจริงลดรูปเป็นใบเกล็ดขนาดเล็ก ดอกมีกลิ่นหอม ดอกสีขาวมีแถบสีเขียว เกสรตัวผู้ยาวเท่ากลีบดอก ผลมีเนื้อหลายเมล็ด ผลสุกสีแดงมี 1-3 เมล็ด ทนต่อความแห้งแล้งได้ดี 

ต้นรากสามสิบมีสรรพคุณในเรื่องการฟื้นฟูความสาว เป็นสมุนไพรที่ได้กล่าวไว้ในคัมภีร์พระเวท ของประเทศอินเดีย มีชื่อเป็นภาษาบาลีสันสกฤตว่า ศตาวรี (Shatawari) หมายความว่า ต้นไม้ที่มีรากเป็นร้อยๆ หรือบางตำราหมายถึงผู้หญิงที่มีสามีเป็นคนร้อยคน เรียกได้ว่ามีการใช้สมุนไพรชนิดนี้มานานเป็นพันๆ ปี

มีสารสำคัญในรากคือ อัลคาลอยด์ แอสพาราจีน จึงนำรากมาใช้เป็นยาสมุนไพร ทั้งยาบำรุงครรภ์ ขับปัสสาวะ บำรุงกำลัง แก้ท้องเสีย และโรคเกี่ยวกับลำไส้ ในอินโดนีเซียนำรากที่มีลักษณะเป็นหัวใบเคลือบน้ำตาลใช้เป็นของหวาน ในอินเดียใช้หัวเคลือบน้ำตาลรับประทานเป็นยากระตุ้นสมรรถภาพทางเพศ ใช้กระตุ้นน้ำนมในวัวนม และใช้เป็นไม้ประดับ ในไทยนำรากไปเชื่อมหรือแช่อิ่มรับประทาน ทางภาคใต้นำส่วนเหนือดินมาใส่ในแกงส้มและแกงเลียง

## อ้างอิง

* ปิยะพร แสนสุข และนุชมะณี สุดดี. 2547. อิทธิพลของ NAA และ BA ต่อการเกิดแคลลัสและยอดของผักชีช้าง. วารสารวิจัยมหาวิทยาลัยขอนแก่น. 9 (2), 31 - 39
* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 9: พืชให้คาร์โบไฮเดรตที่ไม่ใช่เมล็ด. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 236
## แหล่งข้อมูลอื่น
*Ibiblio.org link
*USDA GRIN

หมวดหมู่:สมุนไพร
หมวดหมู่:พืชที่รับประทานได้
หมวดหมู่:วงศ์หน่อไม้ฝรั่ง
หมวดหมู่:พืชที่ใช้ในอายุรเวท
ตราแผ่นดินของฟิลิปปินส์

**[[ตราแผ่นดิน]]ของ[[ฟิลิปปินส์]]** (Coat of Arms of the Philippines) มีลักษณะเป็นพระอาทิตย์มีรัศมีแปดแฉกซึ่งแสดงถึงจังหวัดทั้งแปด (บาตันกัส บูลาจัน กาวิเต มะนิลา ลากูนา นูเอวา เอจิยา ปัมปางาและตาร์ลัก) ซึ่งอยู่ภายใต้กฎอัยการศึกระหว่างการปฏิวัติฟิลิปปินส์ และดาวห้าแฉกสามดวงแสดงถึงเขตทางภูมิศาสตร์หลักสามแห่งคือลูซอน วิซายา และ มินดาเนา พื้นสีน้ำเงินทางด้านซ้ายมีนกอินทรีของสหรัฐอเมริกา และพื้นสีแดงทางด้านขวามีสิงโตของสเปน ซึ่งแสดงถึงประวัติศาสตร์ในการเป็นอาณานิคม การออกแบบนี้คล้ายกับการออกแบบโดยเครือรัฐแห่งฟิลิปปินส์เมื่อ พ.ศ. 2483

คำที่อยู่ในผ้าแถบมีการเปลี่ยนแปลงไป ตั้งแต่ฟิลิปปินส์ได้รับเอกราช จากการได้รับเอกราชเมื่อ พ.ศ. 2489 – 2515 จนถึงเฟอร์ดินานร์ มาร์กอสประกาศกฎอัยการศึก ผ้าแถบมีคำว่า "REPUBLIC OF THE PHILIPPINES." จาก พ.ศ. 2522 จนถึงการสิ้นสุดอำนาจของมาร์กอสเมื่อ พ.ศ. 2529 ในผ้าแถบมีคำว่า "ISANG BANSA ISANG DIWA" (หนึ่งชาติ หนึ่งสปิริต) เมื่อมาร์กอสสิ้นสุดอำนาจลง ในผ้าแถบเปลี่ยนไปใช้คำว่า "REPUBLIKA NG PILIPINAS" ใน พ.ศ. 2541 รูปนกอินทรีและสิงโตถูกตัดออกไป แต่ตราที่ถูกดัดแปลงนี้ไม่ได้ใช้อย่างแพร่หลาย

## ประวัติ

## วิวัฒนาการ
### อาณานิคมสเปน
ตราแผ่นดินของหมู่เกาะอินเดียตะวันออกของสเปน, ใช้ตราอาร์มน้อยเป็นตราสำหรับราชสำนัก ตราประจำเมืองมะนิลาประกาศใช้ตามพระบรมราชโองการของ พระเจ้าเฟลิเปที่ 2 (ภายหลังจากการเปลี่ยนชื่อหมู่เกาะ) เมื่อ ค.ศ. 1596 หลักฐานดังกล่าวปรากฏรูปเสาแห่งเฮอร์คิวลีส หรือ Golden Fleece อยู่บนตราแผ่นดิน ในบางโอกาสอาจมีการใช้ตราแผ่นดินรูปแบบดังกล่าว





### ศตวรรษที่ 20

### ร่วมสมัย
ตราแผ่นดินที่ใช้อยู่ในปัจจุบัน ออกแบบโดย พันตรี กาโล โอแคมโป ประกาศใช้อย่างเป็นทางการเมื่อ ค.ศ. 1946.

## ดูเพิ่ม
* ธงชาติฟิลิปปินส์
* เพลงชาติฟิลิปปินส์

## อ้างอิง

## แหล่งข้อมูลอื่น

* ตราแผ่นดินของเครือจักรภพฟิลิปปินส์ 

หมวดหมู่:ตราแผ่นดินประเทศในทวีปเอเชีย
พงศ์สิรี บรรลือวงศ์

ชาย

**พงศ์สิรี บรรลือวงศ์** (เกิด 9 พฤศจิกายน พ.ศ. 2527)  เป็นนักแสดงและนักกีฬาขี่ม้าทีมชาติไทย ผู้เป็นนักกีฬาขี่ม้าคนแรกของประเทศไทย ที่ได้รับสิทธิแข่งกีฬาโอลิมปิก ที่ประเทศกรีซ

## ประวัติ
พงศ์สิรี บรรลือวงศ์ เป็นลูกคนกลางในจำนวนพี่น้อง 3 คน เขาศึกษาระดับอนุบาลที่โรงเรียนพิณทิพย์ ระดับประถมศึกษา-มัธยมศึกษาตอนต้นที่โรงเรียนเซนต์คาเบรียล ระดับมัธยมศึกษาตอนปลายที่วิทยาลัยอัสสัมชัญพาณิชยการ (ACC) และระดับปริญญาตรีที่คณะบริหารธุรกิจ มหาวิทยาลัยอัสสัมชัญ (เอแบค) ในด้านกีฬา พงศ์สิรีเล่นกีฬาขี่ม้ามาตั้งแต่วัยเด็ก โดยมีมารดาให้การสนับสนุนเป็นอย่างดี และติดทีมชาติเป็นครั้งแรกในซีเกมส์ 2001 ที่ประเทศมาเลเซีย ซึ่งได้ 2 เหรียญทอง ก่อนที่จะมีชื่อเสียงเป็นอย่างมากเมื่อครั้งที่คว้าเหรียญทองในการแข่งขัน เอเชียนเกมส์ 2002 เพราะสามารถเอาชนะตัวเต็งอย่างเกาหลีใต้และญี่ปุ่นมาได้ ทั้ง ๆ ที่คู่แข่งใช้ม้าแข่งราคาตัวละเกือบสิบล้านบาท ในขณะที่ "มิสเตอร์เอ" ซึ่งเป็นม้าที่พงศ์สิรีใช้แข่งขันราคาไม่ถึงล้านบาท

ในการแข่งขันกีฬาแห่งชาติ ครั้งที่ 33 พงศ์สิรีไม่ได้ลงแข่งขัน เนื่องด้วยมีอาการบาดเจ็บที่หมอนรองกระดูกเข่า

## ชีวิตส่วนตัว
ปูไข่ พงศ์สิรี สมรสกับ เจี๊ยบ - ชมพูนุช ปิยธรรมชัย อดีตนักแสดงสถานีโทรทัศน์สีกองทัพบกช่อง 7 เมื่อวันที่ 9 พฤศจิกายน พ.ศ. 2567 หลังคบหาดูใจมากว่า 11 ปี

## ผลงานการแข่งขัน[[กีฬา]]
* อันดับ 1 THE QUEEN’S CUP CHAMPIONSHIP 2001
* อันดับ 1 THE KING’S CUP CHAMPIONSHIP 2001
* 2 เหรียญทอง IN THE INDIVIDUAL AND TEAM THREE-DAY EVENT AT ซีเกมส์ 2001 ที่กัวลาลัมเปอร์ ประเทศมาเลเซีย
* 1 เหรียญทอง IN THE INDIVIDUAL THREE-DAY EVENT AT เอเชียนเกมส์ 2002 ที่ปูซาน ประเทศเกาหลีใต้
* FEI OLYMPIC RANKING-EVENTING CCI/CH 3* and 4* and CIC 3* RANK 103 TOTAL POINTS 130 INDIVIDUAL QUALIFIED FOR โอลิมปิกฤดูร้อน 2004

## ผลงานการแสดง
### ละคร
;ละครโทรทัศน์

;ละครเวที
* Boxing Boys โดย ซีเนริโอ แสดงวันที่ 10 – 15 พฤษภาคม 2554 เปิดการแสดง 6 รอบ

;ภาพยนตร์
* *[[จัน ดารา (ภาพยนตร์ทวิภาค)|จัน ดารา ปฐมบท - ปัจฉิมบท]]* รับบทเป็น ร.ต.อ.ดนัย (เป็นผู้ช่วยผู้กำกับด้วย)
* *[[แผลเก่า (ภาพยนตร์ พ.ศ. 2557)|แผลเก่า]]* รับบทเป็น จ้อย
* *[[มนต์รักลูกทุ่ง|มนต์เลิฟสิบหมื่น]]* รับบทเป็น ไอ้เจิด

## รางวัลที่ได้รับ
* ปี 2545 ได้ 1 เหรียญทองบุคคล ในการแข่งเอเชี่ยนเกมส์ ครั้งที่ 14 ที่ประเทศเกาหลีใต้ เมื่อวันที่ 4–6 เมษายน 2546 อันดับ 4 ประเภทอีเวนท์ติ้ง การแข่งขันขี่ม้า "เบอร์ริมา ออทัม โอ.ดี.อี. 2003" ประเทศออสเตรเลีย

## เครื่องราชอิสริยาภรณ์

## อ้างอิง

* ข่าว : พีธีประกาศเกียรติคุณ และแสดงความยินดี แก่นักกีฬาโอลิมปิค 2004 journal.au.edu
* Pongsiree Bunluewong - Sports-Reference.com  
* พงศ์สิรี บรรลือวงศ์ zabzaa.com

## แหล่งข้อมูลอื่น
* 

หมวดหมู่:นักแสดงชายชาวไทย
หมวดหมู่:นักกีฬาขี่ม้าชายชาวไทย
หมวดหมู่:นักกีฬาโอลิมปิกทีมชาติไทย
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาไทยที่ได้เหรียญทองเอเชียนเกมส์
หมวดหมู่:นักกีฬาขี่ม้าในโอลิมปิกฤดูร้อน 2004
หมวดหมู่:บุคคลจากโรงเรียนเซนต์คาเบรียล
หมวดหมู่:บุคคลจากโรงเรียนอัสสัมชัญพาณิชยการ
หมวดหมู่:บุคคลจากคณะบริหารธุรกิจ มหาวิทยาลัยอัสสัมชัญ
ราชวงศ์อ็อลเดินบวร์ค

**ราชวงศ์อ็อลเดินบวร์ค** () เป็นสายราชตระกูลเยอรมันที่ปกครองหรือเคยปกครองเหนือเดนมาร์ก ไอซ์แลนด์ กรีซ นอร์เวย์ รัสเซีย สวีเดน สหราชอาณาจักร ชเลสวิช ฮ็อลชไตน์ และอ็อลเดินบวร์ค พระมหากษัตริย์องค์ปัจจุบันของนอร์เวย์และสหราชอาณาจักรสืบเชื้อสายทางพระราชบิดาของสายกลึคส์บวร์คในราชวงศ์นี้

ราชตระกูลรุ่งเรืองขึ้นมามีความสำคัญเมื่อเคานต์คริสเตียนที่ 1 แห่งอ็อลเดินบวร์คได้รับเลือกเป็นพระมหากษัตริย์แห่งเดนมาร์กในปี ค.ศ. 1448 และนอร์เวย์ในปี ค.ศ. 1450 และราชวงศ์อ็อลเดินบวร์คก็ได้ปกครองเดนมาร์กตั้งแต่บัดนั้นเป็นต้นมา

## ประวัติ
การเสกสมรสของเคานต์แห่งอ็อลเดินบวร์ค ในยุคกลางเป็นการปูทางไปสู่การเป็นทายาทของพระมหากษัตริย์ในราชอาณาจักรต่างๆ ในสแกนดิเนเวีย ในคริสต์ศตวรรษที่ 14 โดยการเสกสมรสระหว่างผู้สืบเชื้อสายของพระเจ้าวัลเดมาร์ที่ 1 แห่งสวีเดน และพระเจ้าอีริคที่ 4 แห่งเดนมาร์ก ก็ทำให้ได้ครองสวีเดนและเดนมาร์กมาตั้งแต่ปี ค.ศ. 1350

ในขณะนั้นคู่แข่งคือผู้สืบเชื้อสายจากสมเด็จพระราชินีนาถมาร์เกรเธอที่ 1 แห่งเดนมาร์ก ในคริสต์ศตวรรษที่ 15 ทายาทอ็อลเดินบวร์ค สมรสกับเฮดวิกแห่งฮ็อลชไตน์ผู้สืบเชื้อสายมาจากยูเฟเมียแห่งสวีเดนและนอร์เวย์ และจากพระเจ้าอีริคที่ 4 แห่งเดนมาร์ก พระโอรสคริสเตียนจึงกลายเป็นพระมหากษัตริย์ของทั้งสามอาณาจักรที่เรียกว่าสหราชอาณาจักรคาลมาร์

## อ้างอิง

## แหล่งข้อมูลอื่น
* 
* .


หมวดหมู่:ราชวงศ์ยุโรป
หลวงพ่อโต (วัดหน้าพระธาตุ)

**หลวงพ่อโต** เป็นพระพุทธรูปศักดิ์สิทธิ์ เนื้อปูน ปางมารวิชัย ประดิษฐานเป็นพระประธานภายในวิหารวัดหน้าพระธาตุ อำเภอพิชัย จังหวัดอุตรดิตถ์ ได้รับการเคารพนับถือศรัทธาจากชาวเมืองพิชัย ในฐานะพระพุทธรูปสำคัญคู่บ้านคู่เมืองพิชัย

พระพุทธรูปองค์นี้ตามตำนานกล่าวว่าสร้างใน พ.ศ. 1470 โดยผู้สร้างคือ พระยาโคตรบอง ปัจจุบันองค์พระประดิษฐานอยู่ในวิหารปราสาทจตุรมุข 5 ยอด ความสูง 43 เมตร ที่สร้างขึ้นใหม่ มีเนื้อที่ภายใน 99 ตารางวา

## ประวัติ

## ดูเพิ่ม
* วัดหน้าพระธาตุ (จังหวัดอุตรดิตถ์)

## อ้างอิง

## แหล่งข้อมูลอื่น
* ประวัติหลวงพ่อโต วัดหน้าพระธาตุ 

หมวดหมู่:อำเภอพิชัย
หมวดหมู่:พระพุทธรูปปางมารวิชัย
คีเฟอร์ ซูเธอร์แลนด์

**คีเฟอร์ ซูเธอร์แลนด์** () เกิดเมื่อวันที่ 21 ธันวาคม ค.ศ. 1966 เป็นนักแสดงชาวแคนาดา เกิดในอังกฤษ เป็นที่รู้จักในบทแจ็ก บาวเออร์ ในซีรีส์ทางช่องฟอกซ์ เรื่อง *[[24 (TV series)|24]]* เขาได้รับรางวัลเอมมีและรางวัลลูกโลกทองคำ เขาเป็นลูกชายของนักแสดง โดนัลด์ ซูเธอร์แลนด์

## อ้างอิง

## แหล่งข้อมูลอื่น

หมวดหมู่:นักแสดงแคนาดา
หมวดหมู่:บุคคลจากแพดดิงตัน
โรเมโอและจูเลียต (แก้ความกำกวม)

**โรเมโอและจูเลียต** () อาจหมายถึง
* โรเมโอและจูเลียต ละครโศกนาฏกรรม ประพันธ์โดยวิลเลียม เชกสเปียร์

## ดนตรี
* โรมีโอและจูเลียต (แบร์ลิออส) *(Roméo et Juliette)* ซิมโฟนีในปี 1839 โดยเอกเตอร์ แบร์ลิออส
* โรมีโอและจูเลียต (ไชคอฟสกี) *(Romeo and Juliet)* โอเวอร์เชอร์ (เพลงโหมโรง) ในปี 1870 และ 1872 โดยปีเตอร์ อิลิช ไชคอฟสกี
* โรมีโอและจูเลียต (กูโนด์) *(Roméo et Juliette)* โอเปราในปี 1867 โดยชาร์ล กูโนด์
* โรมีโอและจูเลียต (โปรโกเฟียฟ) *(Romeo and Juliet)* บัลเล่ต์ในปี 1940 โดยเซียร์เกย์ โปรโคเฟียฟ เล่นโดยคณะคิรอฟบัลเล่ต์

## ในวัฒนธรรมอื่น
* โรมีโอและจูเลียต (พ.ศ. 2511) ภาพยนตร์ดัดแปลงที่ออกฉายในปี พ.ศ. 2511 กำกับและเขียนบทโดยฟรังโก เซฟฟริเรลลี
* โรมิโอ + จูเลียต () ภาพยนตร์ดัดแปลงที่ออกฉายในปี พ.ศ. 2539 กำกับและเขียนบทโดย บาซ เลอห์มานน์
* โรมิโอ × จูเลียต () อะนิเมะดัดแปลงที่ออกฉายทางโทรทัศน์ระหว่างวันที่ 4 เมษายน 2550 - 26 กันยายน 2550
รายพระนามพระมหากษัตริย์กรีซ

**รายพระนามพระมหากษัตริย์แห่งกรีซ** เป็นรายพระนามของพระมหากษัตริย์ผู้ทรงปกครองราชอาณาจักรกรีซ โดยขณะสถิตอยู่ในราชสมบัติ จะทรงใช้พระบรมราชอิสริยยศ **พระมหากษัตริย์แห่งชาวเฮเลนส์ (King of The Hellenes)**

ราชวงศ์วิทเทลส์บัคปกครองราชบัลลังก์กรีซระหว่าง ค.ศ. 1832 จนถึง ค.ศ. 1862 เมื่อผ่านไปยังราชวงศ์ชเลสวิช-ฮ็อลชไตน์-เซอเนอร์ปอร์-กลึคส์บวร์ค

## [[ราชวงศ์วิทเทลส์บัค]]

## [[ราชวงศ์ชเลสวิช-ฮ็อลชไตน์-เซอเนอร์ปอร์-กลึคส์บวร์ค]]

## ดูเพิ่ม
* รายพระนามคู่อภิเษกสมรสในพระมหากษัตริย์แห่งกรีซ
* ประวัติศาสตร์กรีซ
* ผู้อ้างสิทธิในราชบัลลังก์

## อ้างอิง

*Woodhouse, C.M. (1998). Modern Greece a Short History. London: Faber & Faber. ISBN 0-571-19794-9.

## แหล่งข้อมูลอื่น

หมวดหมู่:รายพระนามพระมหากษัตริย์
*
พระเจ้าวาตส์ลัฟที่ 3 แห่งโบฮีเมีย

**พระเจ้าวาตส์ลัฟที่ 3 แห่งโบฮีเมีย** (; ; ; 6 ตุลาคม ค.ศ. 1289 – 4 สิงหาคม ค.ศ. 1306) เป็นพระมหากษัตริย์แห่งราชอาณาจักรโบฮีเมียและโปแลนด์ ระหว่าง ค.ศ. 1305 จนเสด็จสวรรคตเมื่อวันที่ 4 สิงหาคม ค.ศ. 1306 และเป็นพระมหากษัตริย์แห่งราชอาณาจักรฮังการี ตั้งแต่ ค.ศ. 1301

พระเจ้าวาตส์ลัฟที่ 3 เป็นพระราชโอรสองค์เดียวของพระเจ้าวาตส์ลัฟที่ 2 และจูดิธแห่งฮับส์บวร์กพระราชธิดาในพระเจ้ารูด็อล์ฟที่ 1 แห่งเยอรมนี

## อ้างอิง

## ข้อมูลเพิ่มเติม
* ราชอาณาจักรโบฮีเมีย
* ราชอาณาจักรฮังการี

วาตส์ลัฟที่ 3 แห่งโบฮีเมีย
วาตส์ลัฟที่ 3 แห่งโบฮีเมีย
วาตส์ลัฟที่ 3 แห่งโบฮีเมีย
ก๊วนป่วนโรงเรียนศิลป์

***ก๊วนป่วนโรงเรียนศิลป์*** () เป็นมังงะสี่ช่อง*[[เซเน็ง]]*ญี่ปุ่นวาดโดย ซาโตโกะ คิยูซึกิ ตีพิมพ์ครั้งแรกลงใน *[[คอมิกกิวต์โตะ!]]* นิตยสารแนวมังงะสี่ช่องโมเอะของสำนักพิมพ์เฮอิวะชุปปัน ตั้งแต่ฉบับแรกเมื่อวันที่ 23 กรกฎาคม ค.ศ. 2004 จนถึงฉบับสุดท้าย (ฉบับที่สาม) หลังมังงะตอนเดียวจบปรากฏใน *[[มังงะไทม์คิราระการัต]]* นิตยสารเซเน็งของสำนักพิมพ์โฮบุนชะ ฉบับเดือนสิงหาคม ค.ศ. 2005 มังงะก็เริ่มตีพิมพ์ลงในนิตยสารดังกล่าวตั้งแต่ฉบับเดือนพฤศจิกายน ค.ศ. 2005 จนถึงฉบับเดือนธันวาคม ค.ศ. 2015 เยนเพรสส์ ประกาศที่งานคอมิกคอน เมื่อ ค.ศ. 2008 ได้รับอนุญาตให้วางจำหน่ายมังงะเป็นภาษาอังกฤษในอเมริกาเหนือ มังงะได้รับการดัดแปลงเป็นอนิเมะโดยเอไอซีพลัส+ ออกอากาศระหว่างวันที่ 6 กรกฎาคม ถึง 21 กันยายน ค.ศ. 2009

## สรุป
เด็กสาวห้าคน ได้แก่ คิซารากิ, มิยาบิ, โทโมคาเนะ, นามิโกะ และมิกิ อยู่ในชั้นเรียนศิลปะการออกแบบฝ่ายศิลป์ที่โรงเรียนอายาโนอิ ซึ่งพวกเธอจะได้เรียนรู้การออกแบบกราฟิก เทคนิคทางศิลปะ และวิชาอื่น ๆ เรื่องราวจะเล่าถึงชีวิตประจำวันของพวกเธอ และกิจกรรมของครูบางคนและสมาชิกชมรมศิลปะของโรงเรียน

## ตัวละคร
### ตัวละครหลัก
;ยามากุจิ คิซารากิ 
: () 
:ให้เสียงโดย ฮารูกะ โทมัตสึ

;โอโอมิจิ มิยาบิ 
: () 
:ให้เสียงโดย คาโอริ นาซึกะ

;โทโมคาเนะ 
: () 
:ให้เสียงโดย มิยูกิ ซาวาชิโระ

;โนซากิ นามิโกะ 
: () 
:ให้เสียงโดย ยูอิ โฮริเอะ

;โนดะ มิกิ
: () 
:ให้เสียงโดย ไอ โทคุนากะ

### นักเรียน
;อาวาระ จิคาโกะ 
: () 
:ให้เสียงโดย อาเคมิ คันดะ

;มิซึบุจิ 
: () 
:ให้เสียงโดย อามิ โคชิมิสึ

;อูโอโซมิ 
: () 
:ให้เสียงโดย คัตสึยูกิ โคนิชิ

;ยาสึมุระ 
: () 
:ให้เสียงโดย เรียว นาอิโต

### อาจารย์
;โซโตมะ ทาคุมะ 
: () 
:ให้เสียงโดย เคียวเซอิ สึคุอิ

;อูซามิ มายูมิ 
: () 
:ให้เสียงโดย โอมิ มินามิ

;ซาซาโมโตะ 
: () 
:ให้เสียงโดย มินามิ ทาคายามะ

### อื่นๆ
;โยชิคาว่า 
: () 
;โนซากิ 
: () 
;พี่สาวของโนดะ
;มิทสึ
:นักเรียน GA ปี 3

## อ้างอิง

## แหล่งข้อมูลอื่น
* Official ''GA Geijutsuka Art Design Class'' anime site 
* Mania.com review of vol. 1 
* Pop Culture Shock review of vol. 2

หมวดหมู่:การ์ตูนญี่ปุ่นแนวเซเน็ง‎
หมวดหมู่:การ์ตูนสี่ช่อง
หมวดหมู่:มังงะที่ตีพิมพ์ในปี พ.ศ. 2547
หมวดหมู่:อนิเมะที่ออกฉายในปี พ.ศ. 2552
หมวดหมู่:ศิลปะในการ์ตูนญี่ปุ่น
วัดหน้าพระธาตุ (จังหวัดอุตรดิตถ์)

**วัดหน้าพระธาตุ** ตั้งอยู่ในตัวเมืองพิชัย จังหวัดอุตรดิตถ์ เป็นวัดโบราณที่เป็นที่ประดิษฐานพระเจดีย์บรรจุพระบรมสารีริกธาตุ และพระพุทธรูปหลวงพ่อโต พระพุทธรูปศักดิ์สิทธิ์ของอำเภอพิชัย ปัจจุบันวัดหน้าพระธาตุได้สร้างวิหารปราสาทจตุรมุขห้ายอดคลุมพระพุทธรูปหลวงพ่อโตและรอยพระพุทธบาท เป็นสถาปัตยกรรมทรงปราสาทแห่งเดียวของจังหวัดอุตรดิตถ์

## ประวัติ

## อาณาเขตที่ตั้งวัด

## ศาสนสถาน-ถาวรวัตถุ

## ข้อมูลจำเพาะ

## ดูเพิ่ม
* หลวงพ่อโต (วัดหน้าพระธาตุ)

## อ้างอิง

หน้าพระธาตุ
หน้าพระธาตุ
มาเนาช์

**มาเนาช์** () เป็นเมืองในประเทศบราซิล เป็นเมืองหลวงของรัฐอามาโซนัช ตั้งอยู่บริเวณจุดบรรจบกันของแม่น้ำเนโกรและแม่น้ำโซลิโมย ถือเป็นเมืองที่มีประชากรมากที่สุดในรัฐอามาโซนัช จากสถิติข้อมูลของสถาบันภูมิศาสตร์และสถิติของบราซิล และถือเป็นจุดหมายปลายทางในการท่องเที่ยวเชิงนิเวศ เมืองนี้ตั้งอยู่ทางตอนเหนือของประเทศบราซิล ห่างจากเมืองหลวงบราซิเลียเป็นระยะทาง 3,490 กม. (1,200 ไมล์)

เมืองก่อตั้งในปี 1669 ในชื่อ Fort of São José do Rio Negro และตั้งเป็นชุมชนในปี 1832 ในชื่อ "มาเนาช์" ที่มีความหมายว่าพระมารดาของพระเจ้า และกลายเป็นเมืองตามกฎหมายเมื่อวันที่ 24 ตุลาคม ค.ศ. 1848 ในชื่อ Cidade da Barra do Rio Negro ที่มีความหมายว่า เมืองแห่งขอบแม่น้ำดำ และเมื่อวันที่ 4 กันยายน ค.ศ. 1856 ถูกเปลี่ยนชื่อกลับเป็นชื่อในปัจจุบัน

## อ้างอิง

หมวดหมู่:เมืองหลวงของรัฐในประเทศบราซิล